Foto: FVV matbuot xizmati Favqulodda vaziyatlar vazirligi Chimyonda qor ko‘chish xavfi 14 fevralgacha saqlanib qolishini ma’lum qildi. 12 fevral soat 08:00 dan 13 fevral soat 08:00 gacha ushbu hududda qor ko‘chish xavfi e’lon qilingandi. Vazirlik qor ko‘chkisi xavfi 14 fevral soat 08:00 gacha saqlanib qolishini ma’lum qildi. «Hurmatli fuqarolar, ehtiyotkorlik choralarini ko‘rishingizni va «Diqqat! Qor ko‘chishi xavfi mavjud» belgisi bilan cheklangan joylarga kirmaslikni so‘raymiz», deya ogohlantiradi FVV.